Ukrainadagi futbol musobaqasida muxlislardan biri Putin niqobida stadionni aylanib chiqdi

Ukraina Birinchi ligasining 11-turidan o‘rin olgan Kirovogradning “Zirka” va “Aleksandriya” jamoalari o‘rtasidagi uchrashuvda muxlislardan biri tomoshabinlarni ruhlantirishning noodatiy usulini qo‘lladi. Bu haqda Xsport.ua xabar bermoqda.

Gap shundaki, yigitcha Rossiya prezidenti Vladimir Putin niqobini kiygan holda ich kiyimda “Zirka” stadioni yo‘lakchalaridan yugurib o‘tdi. U Ukraina bayrog‘ini yelkasiga tashlab olishni ham unutmadi. Tomoshabinlar bunday xatti-harakatni quyuq olqishladi.